สวัสดีค่ะ สำหรับภาพต่อไปเราจะพูดถึงเรื่องของภาพการซื้อเสื้อผ้า ขั้นตอนการซื้อเสื้อผ้า การไปเลือกซื้อเสื้อผ้ามีขั้นตอนยังไงบ้าง ในภาพนี้เรามีทั้งหมดสิบหกภาพย่อยๆ ด้วยกันนะคะ เราเริ่มจากภาพแรกกันก่อน

ภาพที่หนึ่ง ภาพที่หนึ่งมีรูปผู้ชายอยู่คนหนึ่ง เขากำลังก้มมองดูเสื้อผ้าของตัวเอง เขาก้มดูเสื้อของตัวเอง เขาจับเสื้อของตัวเองแล้วก็ดู หน้าตาเป็นยังไงคะ หน้าตาแบบไม่ค่อยมีความสุขเท่าไหร่ หน้าตาไม่ค่อยพอใจเนอะ เหมือนกับว่า รู้สึกว่าเสื้อเก่า เขารู้สึกว่าเสื้อที่เขาใส่นั้นเก่า ในความคิดของเขาคือเขาอยากจะซื้อเสื้อใหม่ ผู้ชายคนนี้อยากจะซื้อเสื้อใหม่ เขาต้องการซื้อเสื้อตัวใหม่ ภาพที่เราเห็นในความคิดของเขา คือ เป็นเสื้อสีเหลืองแขนสั้นใช่ไหมคะ เสื้อสีเหลืองแขนสั้น ในความคิดของเขา เขาคิดอยากจะซื้อเสื้อตัวใหม่ที่เป็นลักษณะเสื้อแขนสั้น แล้วก็สีเหลือง

ภาพที่สอง ภาพที่สองก็คือภาพของผู้ชายคนนี้แหละ ผู้ชายคนเดิมที่มีความคิดว่า อยากจะซื้อเสื้อตัวใหม่ ผู้ชายคนนี้อยากซื้อเสื้อตัวใหม่ เขาไปชวนเพื่อนผู้หญิงของเขา เพื่อนผู้หญิงที่ดูแล้วอายุเท่าๆ กัน เพื่อนผู้หญิงคนนี้มีผมหน้าม้านะคะ เป็นผมม้า ผมม้าด้านหน้า แล้วก็มัดผมไว้ข้างหลัง ผู้หญิงคนนี้เป็นคนผมยาว แต่ว่ามัดผมไว้ข้างหลัง เขาไปชวนเพื่อนผู้หญิงของเขา บอกว่า เราไปซื้อเสื้อผ้ากันเถอะ ประมาณว่าผู้ชายคนนี้อยากได้เสื้อใหม่ ไปซื้อเสื้อผ้ากันเถอะ ไปด้วยกันไหม

ภาพที่สาม ภาพที่สามก็คือว่า ผู้ชายคนหนึ่งและผู้หญิงคนหนึ่งใช่ไหม ก็คือ คนสองคนเมื่อกี้ที่เราพูดในภาพที่สอง ผู้ชายคนหนึ่งและก็ผู้หญิงคนหนึ่ง เขากำลังจะเดินไปซื้อเสื้อผ้าด้วยกันนะคะ เขาเดินไปถึงที่ร้านขายเสื้อผ้า ผู้ชายคนหนึ่งและผู้หญิงคนหนึ่งกำลังมองไปที่ร้านขายเสื้อผ้า หน้าตาเป็นยังไงคะ ยิ้มเนอะ เหมือนกับว่าถูกใจ โอเค อยากจะซื้อเสื้อผ้าร้านนี้ ภายในร้านมีอะไรบ้าง ดูในร้านนะคะ ในร้านเสื้อผ้านี้ก็จะมี เหมือนกับ คล้ายๆ เป็นตลาดเนอะ เป็นตลาดกลางคืน ดูจากภาพ เป็นช่วงเวลากลางคืน มีพระจันทร์นะคะ เป็นพระจันทร์เห็นไหม แล้วก็มีดาว เป็นช่วงเวลากลางคืน ดังนั้นตลาดนี้ต้องเป็นตลาดนัดในช่วงเวลากลางคืน ซึ่งตลาดนัดจะมีหลายๆ ร้าน ดูในภาพนะคะ ร้านแรก ร้านแรกจะเป็นผู้ชายที่ขายเสื้อผ้าอยู่ ร้านแรกจะมีผู้ชายคนหนึ่งที่ใส่หมวก เป็นคนขาย คนขายเป็นผู้ชายใส่หมวก นั่งอยู่ใต้ร่มอันใหญ่ๆ อันหนึ่ง เขานั่งอยู่ใต้ร่ม และใต้ร่มมีชั้นวางของ เป็นชั้นวางสินค้า ผู้ชายคนนี้ขายอะไร เขาขายเสื้อผ้า เราเห็นจากกางเกง ผู้ชายคนนี้มีกางเกงสามตัวใช่ไหม เห็นกางเกงสามตัว เห็นถุงเท้า ถุงเท้าสามคู่ และเห็นเหมือนแจกัน มีแจกันเนอะ แจกันสามใบ และอื่นๆ เราเห็นเขาขายกางเกง ขายถุงเท้า ขายแจกัน และอื่นๆ ส่วนร้านที่สอง ร้านที่อยู่ด้านขวามือ ร้านขวามือขายเสื้อผ้า ขายเสื้ออย่างเดียวเลย เราเห็นเสื้อที่แขวนไว้ มีเสื้อที่แขวนอยู่ กี่ตัวคะ ข้างบน มีอยู่ข้างบนข้างล่างใช่ไหม ข้างบนเห็นเสื้ออยู่สี่ตัว ข้างล่างเห็นเสื้ออยู่สี่ตัว และด้านข้างเห็นเสื้ออีกสามตัว ทั้งหมดกี่ตัวคะ ทั้งหมดสิบเอ็ดใช่ไหม ที่ผู้หญิงยืนอยู่ เห็นเสื้ออยู่สิบเอ็ดตัว มีผู้หญิงคนหนึ่งที่ยืนขายเสื้อผ้าอยู่ ที่ ราวแขวนเสื้อผ้านั้นมีเสื้ออยู่สิบเอ็ดตัว ร้านค้านี้เป็นร้านที่ขายอยู่ในตลาดนัด อยู่ริมถนน หรืออยู่ตามข้างถนน

ภาพที่สี่ ภาพนี้คือผู้ชายคนนั้นแหละ ที่ ผู้ชายคนนั้น ที่เขาอยากจะซื้อเสื้อผ้า เขาต้องการซื้อเสื้อใหม่ เขาเดินมาที่ร้านขายเสื้อผ้าของผู้หญิงคนหนึ่ง ลักษณะแม่ค้าเป็นยังไงคะ แม่ค้าใส่เสื้อยืด แม่ค้ามีผมสั้นเนอะ เป็นผมสั้นแล้วก็มีผิวสีแทน แม่ค้าใส่เสื้อยืดแขนสั้น แม่ค้ามีผิวสีแทน แม่ค้ากำลังพูดกับผู้ชายคนนั้น เช่น เชิญเข้ามาค่ะ เชิญเลือกดูเสื้อผ้าได้เลย เชิญลองใส่ได้ เลือกซื้อได้ สอบถามราคาได้ ข้างหลังของแม่ค้าก็จะเห็นมีเสื้ออยู่หลายๆ ตัว เราเห็นเสื้อด้านหลังนี้ เราเห็นเสื้ออยู่กี่ตัว ข้างบนห้าตัวใช่ไหม ข้างล่างอีกสี่ตัว ข้างบนเป็นเสื้อสีขาว ข้างล่างก็จะเป็นเสื้อแบบสีๆ ก็จะมีสีฟ้า สีเหลือง สีส้ม[ใช่ไหม]คะ ผู้ชายคนนี้ต้องการจะซื้อเสื้อผ้าจากร้านนี้ และแม่ค้าก็ชวนให้ซื้อเสื้อผ้าร้านนี้ด้วย

ภาพที่ห้า ภาพที่ห้า ก็ โอเค เป็นยังไงคะ ผู้ชายคนนี้เห็นเสื้อแล้วถูกใจ หยิบเสื้อมาหนึ่งตัว เขาหยิบเสื้อมาหนึ่งตัว เป็นเสื้อยืดนะ เสื้อยืดแขนสั้นสีฟ้า ผู้ชายคนนี้หยิบเสื้อมาหนึ่งตัว เสื้อตัวนี้แขวนอยู่ที่ไม้แขวนเสื้อ เขาหยิบเสื้อมาหนึ่งตัว และมีความคิดว่า ชอบ เพราะหน้าตาเขารู้สึกดีใจ หน้าตาเขายิ้ม เขาคิดว่า โอเค ตัวนี้อยากจะลอง ฉันชอบตัวนี้ ผู้ชายคนนี้ชอบเสื้อตัวนี้ ชอบเสื้อสีฟ้า

ภาพที่หก เราเห็นอะไรคะ เห็นผู้ชายคนนี้ลองเสื้อใช่ไหม ลองเสื้อ เขาทำยังไง เขาเอาเสื้อใส่ด้วยตัวเองเนอะ เขายกมือข้างหนึ่ง ยกมือซ้าย ผู้ชายคนนี้กำลังสวมเสื้อโดยยกมือซ้ายใส่เข้าไปในแขนเสื้อ แล้วก็ดึงเสื้อลงมา ผู้ชายคนนี้กำลังลองเสื้ออยู่ กำลังสวมเสื้อ เขากำลังสวมเสื้อด้วยตัวเอง เขาดึงเสื้อลงมาเพื่อที่จะใส่ให้พอดีกับตัวเขา

ภาพที่เจ็ด ภาพที่เจ็ดก็เป็นไง หลังจากลองเสื้อแล้ว รู้สึกว่า เป็นไงบ้าง พอใจไหม ยิ้ม [ตั้งแต่แบบ]โอเคใส่ได้ละ และเหมือนกับว่า แม่ค้าก็เลย ตามแม่ค้าปกติก็จะให้ลองใช่ไหมคะ แล้วก็ให้ดู แม่ค้าไปหยิบกระจกมา กระจกเป็นกระจกสี่เหลี่ยมน่ะ เป็นสี่เหลี่ยมยาวๆ แนวตั้ง สี่เหลี่ยมแนวตั้ง กรอบกระจกเป็นสีแดง แม่ค้าก็หยิบกระจกมา หยิบมาให้ ก็ผู้ชายคนนี้ก็คิดว่าจะดูกระจกก่อน แม่ค้าก็ยิ้มแย้ม บอกว่า เดี๋ยวหยิบกระจกมาให้ เอากระจกมาให้ดู

หลังจากนั้น ภาพที่แปด ภาพที่แปด ผู้ชายคนนั้นดูตัวเองในกระจก เป็นยังไงคะ เขาเห็นตัวเองในกระจก ผู้ชายคนนี้ยืนเท้าเอว เท้าเอวคือเอามือทั้งสองข้างวางไว้ที่เอวของตัวเอง เรียกว่า ยืนเท้าเอว เขายืนเท้าเอว ดูเสื้อที่ใส่ เป็นเสื้อ เสื้อยืดแขนสั้น เขามองตัวเองในกระจก หน้าตาเป็นยังไงคะ หน้าตารู้สึกว่าเสื้อตัวนี้ไม่สวยเท่าไหร่ เสื้อตัวนี้ไม่สวย เขาไม่ชอบ เขาไม่ชอบเสื้อสีฟ้าตัวนี้ เขามองกระจกแล้วรู้สึกไม่ชอบ เขาไม่ชอบเสื้อตัวนี้

หลังจากนั้น ภาพที่เก้า ภาพที่เก้า พอเขาไม่ชอบเสื้อ ผู้ชายคนนี้ถอดเสื้อออกนะคะ หลังจากลองแล้วไม่ชอบเสื้อผ้า เขาถอดเสื้อออก เขา เราเรียกว่า เอามือดึง ดึงเสื้อของตัวเองขึ้นมา เขาดึงเสื้อขึ้นมาออกจากทางด้านหัวและแขน เป็นการถอดเสื้อ ภาพนี้เรียกว่าผู้ชายคนนี้ถอดเสื้อ เขาถอดเสื้อออกมาจากตัวเอง

ภาพที่สิบ โอเค เพื่อนยังไงคะ เพื่อนผู้หญิงก็ไปหยิบเสื้อตัวใหม่มาให้ เพื่อนผู้หญิงไปหยิบเสื้อแขนสั้นสีเหลืองนะ เป็นเสื้อยืดแขนสั้นสีเหลือง ไปหยิบตัวใหม่มาให้ เพื่อที่จะให้ลอง ผู้ชายคนนี้ก็ดูหน้าตายิ้มแย้ม เหมือนกับว่าตัวนี้น่าจะเหมาะ เขาจะลองเสื้อตัวนี้

ภาพที่สิบเอ็ด ผู้ชายคนนี้เอาเสื้อไปลองละ เอาเสื้อแขนสั้นไปลอง เอาไปใส่มาเรียบร้อย แล้วก็มายืนส่องกระจก ยืนเท้าเอวใช่ไหมคะ ยืนเท้าเอว เอามือทั้งสองข้างวางไว้ที่เอวของตัวเอง เอายืนเท้าเอวและส่องกระจก แม่ค้าเอากระจกมาให้อันเดิม เป็นกระจกยาวๆ สี่เหลี่ยม แนวตั้ง กรอบสีแดงยาวๆ แม่ค้ายืนถือกระจกไว้ที่ตัวที่ที่หน้าของตัวเอง ที่ ที่ เขาเรียกว่า ที่ ที่อกของตัวเอง บริเวณตัวของตัวเอง ยืนถือไว้แล้วก็ให้ลูกค้า ลูกค้าก็คือผู้ชายคนนี้ ให้ผู้ชายคนนี้ส่องกระจกดู ผู้ชายคนนี้มีความรู้สึกว่าชอบ เขาชอบเสื้อตัวนี้ เขาชอบเสื้อสีเหลืองแขนสั้นตัวนี้ เขาคิดว่า เสื้อตัวนี้ใส่พอดี เขาชอบ เขาต้องการอยากจะซื้อตัวนี้แหละ เขาอยากได้เสื้อใหม่ อยากได้เสื้อสีเหลือง

ภาพที่สิบสอง หลังจากนั้น ชายคนนี้ก็มาคุยกับเพื่อนใช่ไหมคะ เพื่อนของเขาที่มาด้วยกัน ที่ชวนมาด้วยกัน เพื่อนของเขาพูดว่ายังไง เพื่อนของเขาบอกว่า โอ้โห สวยมากเลยเสื้อ ถูกใจ เพื่อนก็ถูกใจ เพื่อนก็ชอบด้วย คิดว่าเพื่อนชมว่า เสื้อสวย ใส่พอดี เพื่อนก็ทำมือแบบดีใจใช่ไหมคะ แบมือออกด้านข้างตัวประมาณว่า ใช้ได้ เสื้อสวย คุณใส่เสื้อได้สวยมาก ผู้ชายคนนี้ก็ยืนอยู่เหมือนเดิม เอามือทั้งสองข้างวางไว้ที่เอวนะ เขาเท้าเอวแล้วก็ให้เพื่อนดูใช่ไหมคะ เขาก็รู้สึกชอบเสื้อตัวนี้เหมือนกันเนอะ

ภาพที่สิบห้า ไม่ใช่ เป็นภาพที่สิบสาม ภาพที่สิบสาม สิบสาม ก็ ผู้ชายคนเนี้ย ถอดเสื้อแล้ว ถอดเสื้อ แล้วก็ใส่เสื้อตัวเดิม ที่ใส่มา ใส่ตอนมานะ แล้วก็ถอดเสื้อสีเหลือง ผู้ชายคนนี้เอาเสื้อสีเหลืองยื่นให้แม่ค้า เขายื่นเสื้อสีเหลืองให้แม่ค้า แม่ค้าก็รับเสื้อสีเหลือง ทั้งสองคนพูดคุยกันใช่ไหม ประมาณว่า โอเค ผมซื้อเสื้อตัวนี้นะครับ แม่ค้า โอเค ได้เลย เดี๋ยวจะเอาไปใส่ถุงให้ ใช่ไหมคะ ผู้ชายคนนี้ยื่นเสื้อสีเหลืองให้แม่ค้า บอกว่า ผมเอาตัวนี้ ผมซื้อตัวนี้ แม่ค้าก็หยิบเสื้อไป

ภาพที่สิบสี่ เห็นไรคะ แม่ค้าก็กำลัง ทำอะไรอะ หยิบ มีถุงเนอะ แม่ค้าถือถุงอยู่ในมือข้างหนึ่ง แล้วก็อีกมือข้างหนึ่งก็ใส่ เอาเสื้อสีเหลืองใส่เข้าไปในถุง แม่ค้าใส่เสื้อสีเหลืองในถุงพลาสติกใช่ไหมคะ แม่ค้าใส่เสื้อสีเหลืองในถุงพลาสติก

ภาพที่สิบห้า ภาพที่สิบห้า ก็คือว่า ขั้นตอนจบแล้ว การซื้อเสื้อเราต้องจ่ายเงิน เป็นขั้นตอนการจ่ายเงิน ผู้ชายคนนี้จ่ายเงินให้กับแม่ค้านะคะ ประมาณว่า ยกตัวอย่าง เสื้อตัวนี้ราคาหนึ่งร้อยเก้าๆ อะ ที่ตลาดนัดขายเสื้อหนึ่งร้อยเก้าๆ ผู้ชายคนนี้ยื่นเงินหนึ่งร้อยเก้าๆ ให้แม่ค้า แม่ค้ารับเงินหนึ่งร้อยเก้าๆ มาใช่ไหมคะ ผู้ชายคนนี้ยื่นเงินให้แม่ค้า แม่ค้ารับเงิน ทั้งสองคนเป็นยังไงคะ มีสีหน้ายิ้มแย้มดีใจ เพราะว่าผู้ชายคนนี้ได้ของที่ต้องการ แม่ค้าก็ได้ขายของ

ภาพที่สิบหก เป็นภาพสุดท้าย เขาและเพื่อนใช่ไหมคะ ผู้ชายคนหนึ่งแล้วก็ผู้หญิงคนหนึ่ง ก็คือ ผู้ชายคนนั้นแหละ ที่ชวนเพื่อนเขามาซื้อเสื้อผ้าด้วยกันที่ตลาดนัด เขาทั้งสองคนก็กำลังเดินกลับ ก็คือ เป็นท่าเดินใช่ไหม เขากำลังเดินกลับ คุยกันไป เขาเรียกว่าอะไร เดินกลับบ้านไป แล้วก็คุยกันไป ก็ทั้งสองคนคุยกันอยู่ ในมือของผู้ชายมีอะไรคะ ในมือของผู้ชายถือถุงพลาสติกถุงหนึ่ง ซึ่งในถุงนั้นเป็นเสื้อผ้าใหม่ เขาถือถุงพลาสติก ในถุงนั้นมีเสื้อใหม่ที่เพิ่งซื้อมา ทั้งสองคนกำลังเดินไปด้วยกัน กำลังเดินกลับบ้าน ดูการแต่งตัวนิดหนึ่ง ผู้หญิง ผมยาว มัดผมไว้ข้างหลัง ผู้หญิงใส่เสื้อแขนสั้นสีขาว เสื้อยืดแขนสั้นสีขาว ใส่กางเกงขายาวสีดำ ส่วนผู้ชายเหมือนกันนะคะ ผู้ชายผมสั้นสีดำ ใส่เสื้อยืดแขนสั้นสีขาว แล้วก็ใส่กางเกงขายาวสีขาว เขาทั้งสองคนเดินคุยกันไประหว่างทางกลับบ้าน

ก็หมดขั้นตอนในการซื้อเสื้อผ้าที่ตลาดนัดแล้วนะคะ ง่ายๆ ไปซื้อเสื้อผ้า เลือกเสื้อผ้า แล้วก็จ่ายเงิน แล้วก็กลับ หลังจากนั้นเราก็จะได้มาพบกันใหม่ในภาพต่อไปนะคะ สำหรับวันนี้สวัสดีค่ะ